DREJTORIA E ADMINISTRAËS SË PËRGJITHSHME

Për periudhën raportuese edhe pse kemi qenë dhe vazhdojmë ende të jemi në një situatë të tillë sfiduese (Covid-19), Drejtoria e Administratës së Përgjithshme, fokus kryesor ka pasur dhe ka ofrimin e të gjitha llojeve të shërbimeve administrative ndaj qytetarëve qoftë drejtpërsëdrejti apo përmes aplikimit online për disa nga llojet e dokumenteve të gjendjes civile.

Në këtë raport gjashtëmujorë do të prezantojmë të arriturat dhe aktivitetet e realizuara dhe në mënyrë statistikore, në tri sektorët e kësaj drejtorie.

**Sektori i Gjendjes Civile**

|  |
| --- |
| Dokumentet e lëshuara nga Sektori i Gjendjes Civile |
| Komuna |  | Data prej | Data deri |
| Gjilan | 01.01.2020 | 30.06.2020 |
| Lloji i dokumentit : |
|  Ekstrakt nga regjistri qendror i gjendjes civile 14566 |
|  Certifikatë lindje 8188 |
|  Certifikatë martese 3999 |
|  Certifikatë vdekje 1365 |
|  Aktvdekje 75 |
|  Certifikatë vendbanimi 920 |
|  Certifikatë të bashkësisë familjare 4013 |
|  Certifikatë të gjendje martesore 1007 |
|  Certifikatë shtetësie 325 |
|  Lëshimi i vërtetimeve të gjendjes civile nga arkivi 1430 |
|  Lëshimi i dokumenteve nga arkivi i Komunës 185 |
|  Aplikim për fitim të shtetësisë 36 |
|  Aplikim për lirim të shtetësisë 26 |
|  Numri i qytetarëve që kanë kaluar në regjistrin qendror të gjendjes civile**:** 1842  |
|  Totali: 37977 |

|  |
| --- |
| Veprimet – Procedurat e zhvilluara administrative: lindjet, martesat ,vdekjet dhe vendime |
| Komuna |  | Data prej | Data deri |
| Gjilan | 01.01.2020 | 30.06.2020 |
| Lloji i dokumentit : |
|  Lindjet e regjistruara të rregullta dhe me vonesë, brenda dhe jashtë vendit : 766 |
|  Martesat e lidhura dhe rishkrim martese: 409 |
|  Shkurorëzimet **:** 34 |
|  Martesat me element të huaj : 45 |
|  Vdekjet e regjistruara të rregullta dhe me vonesë brenda dhe jashtë vendit : 309 |
|  Vendime për korrigjime dhe ndërrime në emra personal : 480 |
|  Totali 2043 |

Për shkak të frekuentimit jo të shumtë të qytetarëve dhe subjekteve të tjera në realizimin e parashtresave të tyre, duke marrë parasysh situatën e pandemisë – covid-19, kemi pasur rënie të ofrimit të shërbimeve qoftë në lëshimin e dokumenteve të gjendjes civile e po ashtu edhe zhvillimin e procedurave të tjera administrative.

Kemi punuar me personel të reduktuar sipas instruksioneve të nivelit qendror dhe lokal, por shërbimet ndaj qytetarëve nuk kanë munguar në asnjë moment.

**Qendra për Shërbim me Qytetarë**

Raporti sipas drejtorive dhe statusit të zgjidhjes së lëndëve

01/01/2020 – 30/06/2020

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  **Drejtoritë** |  **Pranuar** |  **Në Proces** | **Miratuar** | **Refuzuar** | **Hedhur Poshtë** |  **Pezulluar** | **Ceduar** |  **Anuluar** |  **Përfunduar** | **Totali** |
| **DAP** | 33 | 426 | 2,837 | 0 | 0 | 0 | 0 | 1 | 24,602 | 27,899 |
| **DKA** | 4 | 265 | 491 | 0 | 0 | 0 | 0 | 0 | 0 | 760 |
| **DGJKP** | 4 | 451 | 5,897 | 3 | 0 | 0 | 0 | 6 | 0 | 6,361 |
| **DBF** | 0 | 75 | 10 | 0 | 0 | 0 | 0 | 1 | 0 | 86 |
| **DMSH** | 0 | 2 | 50 | 0 | 0 | 0 | 0 | 0 | 0 | 52 |
| **DUPMM** | 2 | 326 | 220 | 0 | 0 | 0 | 0 | 0 | 0 | 548 |
| **DSHPIB** | 19 | 165 | 8,720 | 0 | 0 | 0 | 0 | 1 | 0 | 8,905 |
| **DSHMS** | 8 | 188 | 4,495 | 133 | 0 | 0 | 0 | 3 | 0 | 4,827 |
| **DBP** | 0 | 918 | 9 | 0 | 0 | 0 | 0 | 0 | 0 | 927 |
| **DZHE** | 0 | 7 | 17 | 0 | 0 | 0 | 0 | 0 | 0 | 24 |
| **Kuvendi i Komunës** | 0 | 35 | 4 | 0 | 0 | 0 | 0 | 0 | 0 | 39 |
|  **Kryetari i Komunës** | 36 | 778 | 135 | 0 | 0 | 0 | 0 | 0 | 0 | 949 |
| **DI** | 0 | 42 | 239 | 0 | 0 | 0 | 0 | 0 | 0 | 281 |
| **DKRS** | 1 | 76 | 20 | 0 | 0 | 0 | 0 | 0 | 0 | 97 |
|  **I Institucionet Qendrore** | 0 | 1 | 0 | 0 | 0 | 0 | 0 | 0 | 0 | 1 |
| **Totali** | 107 | 3,755 | 23,144 | 136 | 0 | 0 | 0 | 12 | 24,602 | 51,756 |

Nga ky raport rezulton se Drejtoria për Administratë e Përgjithshme nëpërmjet Qendrës për Shërbim me Qytetarë, ka realizuar lëndët si të përfunduara me kohë dhe brenda afateve ligjore prej: 24,602. Gjithashtu, raporti në fjalë pasqyron kryerjen e lëndëve dhe shërbimeve ndaj qytetarëve edhe në Drejtoritë e tjera të Administratës Komunale që me kohë kanë përfunduar – vendosur lëndët sipas kërkesave/parashtresave të qytetarëve.

Sipas raportit të intranetit, ku edhe MAPL-ja, raporton për Komunat, në këtë periudhë gjashtëmujore, përmes QSHQ-së, janë pranuar: 51756 kërkesa nga palët, adresuar organeve komunale për shqyrtim dhe vendosje, ndërsa të përfunduara janë: 47894.

Shikuar në përqindje del se Komuna e Gjilanit, i ka kryer lëndët sipas Ligjit të Procedurës Administrative me një përqindje të kënaqshme prej : 92.05 % .

**Shërbimi i Autoparkut**

Numri i automjeteve nga viti 2019 në vitin 2020 është rritur për dy dhe atë:

* Një kombi mercedes që më parë është shfrytëzuar nga shoqata pema, të njëjtin e kanë kthyer në Komunë për arsye të mungesës së mjeteve në mirëmbajtjen e tij. Andaj nga ky vit i njëjti do të shfrytëzohet për nevoja të transportit të nxënësve.
* Automjeti i dytë është një xhip toyota prado, donacion nga UNMIK-u të cilin e kemi marrë këtë vit.

|  |  |  |  |  |
| --- | --- | --- | --- | --- |
| Gjashtë mujori i vitit | Numri i automjeteve që posedon Komuna | Kilometra të kaluara | Sasia e derivateve tëshpenzuara | % |
| 2019 | 31 | 111736 | 9,369.20 | 8.39 |
| 2020 | 33 | 102458 | 9,441.39 | 9.22 |

**Aktivitete tjera të kryera :**

* Gjatë kësaj periudhe gjashtëmujore kemi realizuar projektin duke funksionalizuar sallën e kurorëzimeve. Kjo sallë është rregulluar në kuadër të objektit të DAP-it duke mundësuar kushte më të mira, më të përshtatshme të standardizuara dhe më atraktive për të gjitha qiftet të cilët lidhin martesë. Salla në fjalë ekskluzivisht ofron kryerjen e ceremonisë së lidhjes së martesave dhe si e tillë është e ndarë nga pjesa e ofrimit të shërbimeve administrative.
* Po ashtu, kemi bërë edhe disa renovime të vogla infrastrukturore të nevojshme në kuadër të objektit me qëllim që të krijohen kushte më të mira për punë.
* Kemi iniciuar kërkesë për zhvillimin e aktivitetit të prokurimit për furnizimin me kompjuterë dhe pajisje të tjera të reja teknologjike për të gjithë zyrtarët në kuadër të kësaj drejtorie. Aktiviteti është në proces e sipër.
* Kemi iniciuar kërkesë për zhvillimin e aktivitetit të prokurimit dhe është lidhur kontrata për furnizimin me uniforma unike për të gjithë zyrtarët e gjendjes civile të cilët kanë kontakte të drejtpërdrejta me qytetarët (kryesisht për zyrtarët të cilët punojnë në sportele).

**Shërbimet e TI-së**

Kjo periudhë e vitit 2020 karakterizohet me pandeminë e virusit COVID19. Gjatë gjithë kohës së pandemisë është punuar pa ndërprerje edhe jashtë orarit të rregullt të punës. Puna ka qenë si ofrimi i shërbimeve në vend të ngjarjes (nëpër zyrat ku kanë pasur nevojë) e po ashtu edhe përmes distancës.

QOE: Gjatë kësaj kohe është aktivizuar Qendra Operative Emergjente, kemi krijuar email adresën zyrtare qoe.gjilan@rks-gov.net, kemi instaluar pajisjet e teknologjisë informative në këtë qendër (PC, printerë, skanerë), kemi krijuar rrjetin lokal për pajisjet në këtë hapësirë si dhe kemi dhënë përkrahje tjera sipas nevojës.

Web-aplikacionet për nevojat e pandemisë: janë krijuar web-aplikacionet mesojmengashtepia.com, prejshpije.com dhe emergjencagjilan.com. Web aplikacioni mesojmengashtepia.com është platformë e përdorur për qëllimet e mësimit online nga distanca për të gjitha çerdhet, shkollat fillore dhe të mesme të komunës së Gjilanit. Web aplikacioni prejshpije.com është platformë e përdorur për qëllimet e zyrtarëve komunal, ku ata kanë mundur të vazhdojnë punën e tyre edhe nga distanca (p.sh. shtëpia). Web aplikacioni emergjencagjilan.com është platformë ekskluzive për raportim e përdorur nga qendrat 112, 192, 193 dhe 194 ku çdo rast i ri i vendosur në këtë sistem në mënyrë automatike është përcjellë te personat përgjegjës.

Konferenca Regjionale: Konferenca Regjionale “ICT Conference – third edition” nuk është mbajtur për arsye të pandemisë.

Kablloja optike:për arsye të zgjerimit të rrugëve në qendër të qytetit, disa shtylla të ndriçimit publik janë larguar. Nëpër këto shtylla të ndriçimit publik ka qenë e vendosur kablloja optike (100Mbit - nga objekti i ekzekutivit deri te objekti i administratës) e cila ka furnizuar me rrjet qeveritar shumicën e objekteve komunale dhe është dashtë të de-aktivizohet kablloja e vjetër optike dhe të vendoset një kabllo tjetër optike 1000Mbit - nga objekti i ekzekutivit e deri tek objekti i kryetarit, ku ne kemi asistuar gjatë gjithë këtij procesi.

Rrjeti qeveritarë dhe mikrovalorë**:** në kohë të vazhdueshme kemi bërë monitorimin e rrjetit dhe kemi bërë evitimin e prishjeve eventuale që janë paraqitur. Gjithashtu kemi monitoruar dhe mirëmbajtur rrjetin mikrovalorë në 5.x GHz dukë përfshirë këtu edhe riparimet e defekteve.

Përkrahja teknike: në kohë të vazhdueshme kemi dhënë përkrahjen zyrtarëve/shërbyesve civil për të gjitha çështjet e Teknologjisë Informative (instalime të kompjuterëve, printerëve, tonerëve, antiviruseve, kabllimeve të ndryshme, ndërrimin e lokacioneve, përdorimin e softwereve të ndryshëm etj.), këtu përfshihen të gjitha objektet komunale pra edhe ato nëpër fshatra. Gjatë kësaj kohe nëpër shumë zyre është vendosur dyshemeja e re (laminat) dhe kemi bërë ri-lidhjen/kyçjen e pajisjeve.

WEB faqja komunale: në kohë të vazhdueshme kemi bërë mirëmbajtjen e WEB faqes zyrtare komunale dhe bëjmë përkrahje direkte zyrtarëve përgjegjës për furnizimin me shënime në WEB faqen zyrtare.

Rrjetet dhe sistemet telefonike: të gjitha nevojat që paraqiten në rrjetin telefonik dhe centralet telefonike mirëmbahen nga ne e gjithashtu edhe të rrjetit të telefonave VoIP.

Domain dhe e-mailat zyrtar: aty ku kemi pasur mundësi, kemi futur kompjuterët në ‘Domain’ me çka fitohet siguria e shënimeve, mbrojtja nga viruset, përdorimi i kompjuterëve për punët zyrtare, instalohen vetëm programet e licencuara dhe nuk do të ketë vend për programe ‘pirate’ etj. Po ashtu sipas mundësive kemi aktivizuar email adresat zyrtare.

Sistemet operative: aty ku kanë lejuar mundësitë teknike të pajisjeve, është instaluar sistemi operativ Windows 10. Sistemet operative Windows 7 dhe ato më të vjetra në princip nuk do të instalohen më (përveç në rastet kur pajisja nuk e pranon sistemin operativ Windows 10).

MAP-ASHI: vazhdimisht kemi bashkëpunuar me Ministrinë e Administratës Publike – ASHI të cilët e bëjnë mirëmbajtjen dhe mbikëqyrjen e serverëve dhe rrjetit qeveritar në përgjithësi.

Organizatat tjera: kemi dhënë përkrahje teknike edhe organizatave tjera si p.sh: QKMF, ambulancave, çerdheve, shollave fillore dhe të mesme, agjencinë e statistikave, shërbimit të emergjencës (112).